Ek was nog seker in die laerskool toe dit die eerste keer in die winkels begin verskyn het, en ek het toe nogal gedink dit is ‘n goeie idee. Dalk het ek sommer ook vir my pa so ‘n sepie gekoop vir Kersfees. Kon gewees het ja, want die sakgeldbegroting was maar skraps.
Hierdie sepies het nooit regtig in my lewe posgevat nie. Dit hang nou wel baie lekker aan ‘n haak in die stort, maar die tou kom bietjie in die pad as jy die seep wil gebruik.
Maar behalwe nou vir die sepie kan ek wragtie nie onthou watse tipe presente ek vir my pa of ma gekoop het nie. Dalk ook maar beter so.
Hierdie gidivet is ‘n uitsteller van die eerste water. Hy maak nie sommer nuwejaarsvoornemens nie, behalwe nou as daar sekerheid is oor die suksesvolle uitvoering daarvan.